

МОНГОЛ УЛСЫН ХУУЛЬ

2022 оны 06 сарын 03 өдөр Төрийн ордон, Улаанбаатар хот

 **БАЙГАЛЬ ОРЧИНД НӨЛӨӨЛӨХ**

 **БАЙДЛЫН ҮНЭЛГЭЭНИЙ ТУХАЙ**

 **хуульд нэмэлт оруулах тухай**

**1 дүгээр зүйл.**Байгаль орчинд нөлөөлөх байдлын үнэлгээний тухай хуулийн хавсралтын “Байгаль орчны нөлөөллийн ерөнхий үнэлгээ хийх төслийн ангилал”-ын “Төслийн ангилал” хэсгийн 7 буюу “Бусад төсөл”-ийн “хот байгуулалт” гэсний дараа “-хөргөлт, агааржуулалтын систем” гэж, “Аймаг, нийслэлийн Засаг даргын Тамгын газар” гэсэн хэсгийн 7 буюу “... орон нутгийн чанартай барилга байгууламж” гэсний дараа “-озон задалдаг, дэлхийн дулааралд нөлөөлөх чадвар өндөртэй бодис болон бусад орлуулах бодис агуулсан хөргөлт, агааржуулалтын системтэй барилга байгууламж” гэж тус тус нэмсүгэй.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР